ҚЎШИМЧА АКЦИЯЛАР ЧИҚАРИШ ҲАҚИДА ХАБАР

**«ЎЗНЕФТГАЗИНФОРМАТИКА» АКЦИЯДОРЛИК ЖАМИЯТИНИНГ ҚЎШИМЧА АКЦИЯЛАР ЧИҚАРИШИНИ ДАВЛАТ РЎЙХАТИГА ОЛИНГАНЛИГИ ҲАҚИДА ХАБАР**

Акционерное общество «Ўзнефтгазинформатика» акциядорлик жамияти хабар қиладики, Қимматли қоғозлар бозорини мувофиқлаштириш ва ривожлантириш марказининг Тошкент шаҳри бўйича ҳудудий бошқармаси томонидан жамиятнинг ҳар бири 1 000 (бир минг) сўмга тенг номинал қийматга эга бўлган 108 587 (бир юз саккиз минг беш юз саксон етти) дона қўшимча оддий акциялари чиқарилиши давлат рўйхатига олинди.

Акциялар чиқарилиши давлат рўйхатининг рақами ва санаси: **№ Q0263-4 01 апрел 2016 йил.**

Берилган идентификация рақами: **RU104Q0263Т9**

Қимматли қоғозлар эмиссияси проспекти ва қўшимча акциялар чиқариш ҳақидаги қарор билан танишиш жойи ва тартиби — **Жамият акциядорлари ва бошқа қизиқувчи шахслар, проспектнинг нусхаси ва асли билан ҳамда қўшимча акциялар чиқариш ҳақидаги қарор билан «Ўзнефтгазинформатика» АЖ нинг қуйидаги манзилида танишишлари мумкин: Ўзбекистон Республикаси, Тошкент шаҳри, Мирзо Улуғбек тумани, Мирзо Улуғбек кўчаси, 32а-уй, шунингдек, Эмитетнинг веб — сайтида — http://uznginf.uz/.**

**«ЎЗНЕФТГАЗИНФОРМАТИКА» АКЦИЯДОРЛИК ЖАМИЯНИ ЭМИИСИЯСИНИНГ ПРОСПЕКТИ**

(Жамият кузатув кенгаши томонидан тасдиқланган, 17 март 2016 йилдаги 5-сон баённома)

**I. ЭМИТЕНТ ҲАҚИДА АСОСИЙ МАЪЛУМОТЛАР**

**1.**Эмитентнинг тўлиқ ва қисқартирилган номи:

Эмитентнинг давлат тилидаги тўлиқ номи (лотин ёзувида):

**«O’zneftgazinformatika» aksiyadorlik jamiyati;**

Эмитентнинг давлат тилидаги тўлиқ номи (кирил ёзувида):

**«O’zneftgazinformatika» aкциядорлик жамияти**

Эмитентнинг давлат тилидаги қисқартирилган номи (лотин ёзувида):

**«O’zneftgazinformatika» AJ;**

Эмитентнинг давлат тилидаги қисқартирилган номи (кирил ёзувида):

**«O’zneftgazinformatika» AЖ;**

Эмитентнинг рус тилидаги тўлиқ номи:

**Акционерное общество «Узнефтегазинформатика»**

Эмитентнинг рус тилидаги қисқартирилган номи:

**АО «Узнефтегазинформатика»**

Тармоқ: **«Ўзбекнефтгаз» Миллий Холдинг Компанияси (Код СООГУ 01024)**

Юқори турувчи ташкилот: **«Ўзнефтгазқазибчиқариш» АК**

**2.**Эмитентнинг ташкилий-ҳуқуқий шакли — **Акциядорлик жамияти;**

**3.**Тўлиқ почта манзили — **Ўзбекистон Республикаси, Тошкент шаҳри, Мирзо Улуғбек тумани, Мирзо Улуғбек кўчаси, 32а-уй, почта индекси 100007;**

**4.**Солиқ органининг номи ва СТИР — **Тошкент шаҳар Мирзо Улуғбек тумани ДСИ, СТИР −200524022;**

**5.**Рўйхат органи номи, эмитентнинг давлат рўйхат рақами ва санаси:

— **Тошкент шаҳар Мирзо Улуғбек тумани ҳокимияти 06.09.1995 йилдаги 472-ХК-сон**

— **Тошкент шаҳар Мирзо Улуғбек тумани ҳокимияти 29.06.1998 йилдаги 576-ХК-сон**

— **Тошкент шаҳар Мирзо Улуғбек тумани ҳокимияти 20.08.2003 йилдаги 04-0001331-сон**

— **Тошкент шаҳар Мирзо Улуғбек тумани ҳокимияти 11.10.2006 йилдаги 04-0001331-сон**

— **Тошкент шаҳар Мирзо Улуғбек тумани ҳокимияти ҳузуридаги Тадбиркорлик субъектларини рўйхатга олиш инспекцияси томонидан 02.07.2012 йилдаги 04-0001331-сон**

— **Тошкент шаҳар Мирзо Улуғбек тумани ҳокимияти ҳузуридаги Тадбиркорлик субъектларини рўйхатга олиш инспекцияси томонидан 14.07.2014 йилдаги 04-0001331-сон.**

**6.**Давлат статистика органи томонидан берилган кодлар:

Юридик шахс коди КТУТ — 04736703; Асосий фаолият тури, ХХТУТ коди  — 14972; Мулк шакли, МШ коди — 144; Жойлашган ери, МҲОБТ коди — 1726269; Ташкилий-ҳуқуқий шакли, ТҲШ коди — 1150.

**7.**Фаолиятининг асосий йўналишлари ва ишлаб чиқариладиган маҳсулот (кўрсатиладиган хизмат) турлари:

**Технологик жараёнларни бошқаришнинг автоматлаштирилган тизимлари (ТЖБАТ), қўриқлаш-ёнғин сигнализацияси ва ёнғинга қарши автоматика тизимлари, саноат электр таъминоти тизимларини лойиҳалаш, ишлаб чиқиш, татбиқ этиш ва сервис хизмати кўрсатиш;**

**Ишлаб чиқариш-хўжалик фаолиятини бошқариш бўйича амалий дастурий-ахборот мажмуаларини ишлаб чиқиш, татбиқ этиш ва кузатиш;**

**Ҳисоблаш техникаси воситаларига тизимли-техник хизмат кўрсатиш ва тезкор ишлаб чиқариш фаолиятига ахборот хизмати кўрсатиш;**

**Метрологик фаолиятга техник-услубий хизмат кўрсатиш.**

**8.**Эмитент қуйидаги лицензияларга эга:

**— юқори таваккалчилик ва хавфли ишлаб чиқариш объектларини лойиҳалаш, қуриш ва фойдаланишга  — Ўзбекистон Республикаси Вазирлар Маҳкамаси томонидан 14.12.2014 йилда 001419-сон билан берилган;**

**— ёнғинга қарши автоматика воситалари, қўриқлаш, ёнғин ва қўриқлаш-ёнғин сигнализациясини лойиҳалаш, монтаж қилиш, таъмирлаш ва хизмат кўрсатишга  — Ички ишлар вазирлиги томонидан 14.08.2014 йилда 0983-сон билан берилган;**

**— маълумотларни узатиш тармоқларини лойиҳалаш, қуриш ва фойдаланиш (техник хизмат кўрсатиш) га — Ўзбекистон Республикаси Алоқа, ахборотлаштириш ва телекоммуникацион технологиялар давлат қўмитаси томонидан 01.08.2014 йилда 0005108-сон билан берилган;**

**— мудофаа объектларини қуриш ва таъмирлашга — Ўзбекистон Республикаси Вазирлар Маҳкамаси томонидан 16.02.2015 йилда 001439-сон билан берилган.**

**II.  АКЦИЯЛАРНИ МУОМАЛАГА ЧИҚАРИЛИШ ШАРТЛАРИ**

**9.**Акцияларни муомалага чиқариш шартлари:

а) акциялар тури — **оддий номи ёзилган ҳужжатсиз акция;**

б) акциялар сони — **108 587 дона;**

в) бир дона акциянинг номинал қиймати —**1000 сўм;**

г) чиқаришнинг умумий ҳажми (номинал қиймати бўйича) —**108 587 000 сўм;**

д) ҳар бир акция томонидан бериладиган ҳуқуқлар.

**Акция акциядорларга қуйидаги ҳуқуқларни беради:**

— **уларни Эмитент акциядорлари реестрига киритиш;**

— **инвестиция воситачисидан ўзига тегишли депо ҳисоби кўчирмасини олиш;**

— **Эмитент фойдасининг бир қисмини дивидендлар кўринишида олиш;**

— **Эмитент тугатилган тақдирда, ўзига тегишли улушга мутаносиб равишда мол-мулкнинг бир қисмини олиш;**

— **акциядорлар умумий йиғилишларида овоз бериш орқали Эмитентни бошқаришда иштирок этиш;**

— **Эмитентнинг молия-хўжалик фаолияти тўғрисида тўлиқ ва ишончли ахборотни ўрнатилган тартибда олиш;**

— **ўзига тегишли дивидендни эркин тасарруф этиш;**

— **қимматли қоғозлар бозорини бошқариш бўйича ваколатли давлат органида, шунингдек, судда, ўз ҳуқуқларини ҳимоя қилиш;**

— **ўзига етказилган зарарларни қоплашни ўрнатилган тартибда талаб қилиш;**

— **ўз манфаатларини ифодалаш ва ҳимоя қилиш мақсадида уюшмалар ва бошқа нодавлат нотижорат ташкилотларига бирлашиш;**

— **эҳтимоли мавжуд зарарлар билан боғлиқ таваккалчиликлардан, шу жумладан, қимматли қоғозларни олиш вақтидаги бой берилган фойдадан ҳам, суғурталаш;**

— **Акциядорлар шунингдек, қонунчилик ва Эмитент Уставига мувофиқ, бошқа ҳуқуқларга ҳам эгадирлар.**

е) акцияларни жойлаштириш усули, шунингдек, ёпиқ обуна вақтида акцияларни жойлаштириш қайси шахслар доирасида амалга оширилиши кўрсатилади —**ушбу чиқариш акциялари очиқ обуна усулида жойлаштирилади.**

ж) акцияларни жойлаштириш муддати ва тартиби — **Акцияларни жойлаштириш, акциялар чиқарилиши давлат рўйхатига олинганидан кейин, 01.05.2016 йилгача амалга оширилади.**

Жойлаштиришнинг бошланиш санаси **— ОАВ да қимматли қоғозлар чиқарилишининг давлат рўйхатига олинганлиги эълон қилинганидан кейин ўн бешинчи куни. Бунда, агар акцияларни жойлаштириш санаси дам олиш кунига тўғри келса, акцияларни жойлаштиришнинг бошланиш санаси навбатдаги биринчи иш кунига кўчирилади.**

Жойлаштиришнинг тугаш санаси **— ушбу чиқарилишдаги охирги акцияни жойлаштириш санаси, бироқ, 01 май 2016 йилдан кеч эмас.**

Жойлаштириш тартиби**—** **«Ўзнефтгазинформатика» АЖ томонидан ушбу чиқарилиш акцияларини жойлаштириш Ўзбекистон Республикаси қонунчилиги билан ўрнатилган тартибда амалга оширилади. Акциялар инвесторларнинг чекланмаган доираси ўртасида очиқ обуна усули орқали жойлаштирилади. Акцияларни жойлаштириш Фон биржаси («Тошкент» РФБ) савдо майдончаларида, фуқаровий-ҳуқуқий олди-сотди битимларини тузиш йўли билан амалга оширилади.**

**Қўшимча акцияларни жойлаштириш акциядорларга акцияларни сотиб олишнинг имтиёзли ҳуқуқларини тақдим этмасдан амалга оширилади.**

**Фонд биржасида тузиладиган битимлар «Тошкент» РФБ савдо қоидаларига мувофиқ амалга оширилади.**

**Акцияларни жойлаштриш учун андеррейтерларни жалб этиш кўзда тутилмаган.**

з) ушбу чиқарилиш акцияларининг жойлаштириш баҳоси (баҳолари) ёки баҳони аниқлаш тартиби — **ушбу чиқарилиш акциялари бозор қийматида, бироқ номинал қийматидан кам бўлмаган ҳолда, жойлаштирилади.**

и) акцияларни тўлаш шартлари ва тартиби, шу жумладан, ҳисоб-китоб шакли, акциялар учун тўлов маблағлари ўтказилиши лозим бўлган банк ҳисоб рақамлари **— акцияларни тўлаш қонунчилик билан ўрнатилган Ўзбекистон Республикаси миллий валютасида, ёки акцияларни тўлаш кунига нисбатан Ўзбекистон Республикаси Марказий банкининг курси бўйича эркин конвертацияланадиган валютада, амалга оширилади.**

**«Тошкент» Республика фонд биржасида тузиладиган олди-сотди битимлари бўйича ҳисоб-китобларнинг тартиби ва муддатлари тегишли савдо ташкилотчиси қоидаларига мувофиқ ҳолда амалга оширилади.**

**Акцияларни тўлаш нақд пулсиз шаклда, «Тошкент» Республика фонд биржасининг махсус депозит ҳисоб рақамига пул ўтказиш орқали амалга оширилади.**

**«Тошкент» РФБ нинг сўмдаги депозит ҳисоб рақами— 20208000600598771009, ЎзР ТИФ Миллий банки ШАБ, МФО 00407, банк манзили — Тошкент шаҳри, Я.Ғуломов кўчаси, 95.**

**«Тошкент» РФБ нинг валютадаги депозит ҳисоб рақами— 20208840600598771014, ЎзР ТИФ Миллий банки ШАБ, МФО 00407, банк манзили — Тошкент шаҳри, Я.Ғуломов кўчаси, 95.**

к) акцияларни чиқариш бўйича қарор қабул қилган эмитент органи ва қабул санаси — **Эмитентнинг Кузатув кенгаши, 2016 йил 17 мартдаги 5-сон баённома.**

л) акциялар эмиссиясига нисбатан эмитент уставида белгиланган чекловлар, жойлаштирилаётган акцияларни эҳтимолий сотиб олувчиларга нисбатан чекловлар — **Эмитент уставида акциялар эмиссияси ва уларни эҳтимолий сотиб олувчиларига нисбатан чекловлар мавжуд эмас.**

м) сотиб олинган акциялардан тушган даромад юзасидан инвесторларни солиққа тортиш —**сотиб олинган акциялардан тушган даромад юзасидан инвесторларни солиққа тортиш амалдаги солиқ қонунчилигига мувофиқ амалга оширилади.**

**Ўзбекистон Республикаси Президентининг «Акциядорлик жамиятларига хорижий инвесторларни жалб этиш бўйича қўшимча чоралар тўғрисида»ги 2015 йил 21 декабрдаги 2454-сонли қарорига мувофиқ, хорижий инвесторларнинг дивидендлар кўринишидаги даромадлари 2020 йил 01 январгача солиққа тортишдан озод этиладилар.**

н) акцияларни чиқариш мақсади **— Ўзбекистон Республикаси Президентининг «Акциядорлик жамиятларига хорижий инвесторларни жалб этиш бўйича қўшимча чоралар тўғрисида»ги 2015 йил 21 декабрдаги 2454-сонли қарорига мувофиқ жамият Устав жамғармасини кўпайтириш.**

**10.**Агар қимматли қоғозлар пулсиз воситалар билан тўланадиган бўлса, унда улар учун тўланиши мумкин бўлган мол-мулкнинг рўйхатини келтириш — **акциялар тўлови фақат пул маблағлари билан амалга оширилади.**

**11.**Қиммали қоғозлар чиқарилиши бўлмаган деб тан олинган тақдирда, Эмитент томонидан қимматли қоғозлар тўлови сифатида олинган маблағларни қайтариш тартиби **— Акциялар чиқарилиши бўлмаган деб тан олинган тақдирда, эмитент бу ҳақда (қимматли қоғозлар чиқарилиши бўлмаган деб тан олиш, 28-сонли аҳамиятли воқеа) «Ўзнефтгазинформатика» АЖ веб-сайтида (http://uznginf.uz/), Қимматли қоғозлар бозорини мувофиқлаштириш ва ривожлантириш марказининг ягона порталида (http://openinfo.uz/), шунингдек, «Тошкент» Республика фонд биржаси расмий веб-сайтида (http://uzse.uz/) расмий хабарнома эълон қилади.**

**Инвесторларнинг акцияларни тўлашга киритган маблағлари, Эмитент томонидан уларнинг банклардаги ҳисоб рақамларига, Қимматли қоғозлар бозорини мувофиқлаштириш ва ривожлантириш марказининг Тошкент шаҳри бўйича ҳудудий бошқармаси томонидан акцияларнинг ушбу чиқарилиши бўлмаган деб тан олинган кундан бошлаб беш иш куни ичида қайтариб берилади. Пул маблағларини эмитент томонидан инвесторларнинг банкдаги ҳисоб рақамларига қайтариш, улар қайси валютада тўланган бўлса шу валютада амалга оширилади.**

**12.**Қимматли қоғозлар чиқариш тўғрисидаги қарорнинг нусхалари ва асли билан ҳамда қимматли қоғозлар эмиссияси проспекти билан таниши тартиби ҳақида маълумот — **Эмитент қонунчилик билан белгиланган тартибда ва муддатларда, акциялар чиқарилишини давлат рўйхатига олинганлиги ҳақида хабарни (қимматли қоғозлар чиқарилиши, 25-сонли аҳамиятли воқеа) ҳамда қонунчилик билан белгиланган бошқа маълумотларни оммавий ахборот восситаларида эълон қилади.**

Ахборот-маълумот тизимлари манзили:**http://uzse.uz/,**[**http://openinfo.uz**](http://openinfo.uz/)**, http://uznginf.uz/.**

**Жамият акциядорлари ва бошқа қизиқувчи шахслар, проспектнинг нусхаси ва асли билан ҳамда қўшимча акциялар чиқариш ҳақидаги қарор билан «Ўзнефтгазинформатика» АЖ нинг қуйидаги манзилида танишишлари мумкин: Ўзбекистон Республикаси, Тошкент шаҳри, Мирзо Улуғбек тумани, Мирзо Улуғбек кўчаси, 32а-уй, шунингдек, Эмитетнинг веб — сайтида — http://uznginf.uz/.**